Արկադիուշ Միլիկ

Արկադիուշ Քրիստիան Միլիկ (, ), լեհ ֆուտբոլիստ։ Հանդես է գալիս հոլանդական «Այաքս» ակումբում և Լեհաստանի հավաքականում։

Ակումբային կարիերա 

Արկադիուշը կարիերան սկսել է «Ռոզվոյ» ֆուտբոլային ակումբի պահեստային կազմում, որը հանդես էր գալիս Լեհաստանի Երրորդ լիգայում։ 2010 թ.-ի հոկտեմբերի 23-ին տասնվեցամյա Միլիկը նորամուտն է նշում ակումբի հիմնական կազմում, «Կրասեյովայի» դեմ խաղում իր հաշվին գրանցելով 2 գոլ։ Այդ հանդիպումը ավարտվեց 4։0 հաշվով, հօգուտ նրա թիմի։ Նույն թվականին, իր լավ խաղի համար նա մեկնեց զննման Զաբժե քաղաքի «Գուրնիկ» ակումբում։

2012 թ.-ի դեկտեմբերի 17-ին լեվերկուզենյան «Բայերը» 5.5 տարվա պայմանագիր կնքեց տասնութամյա լեհ ֆուտբոլիստի հետ։

2013 թ.-ի օգոստոսի 30-ին վարձակալական հիմունքներով տրվել է «Աուգսբուրգին», մեկ տարվա համաձայնությամբ։

2014 թ.-ի կեսին Միլիկը վարձակալական հիմունքներով տրվել է ամստերդամյան «Այաքսին»։

Կարիերան հավաքականում 
2012 թ.-ի հոկտեմբերի 12-ին Արկադիուշը նորամուտը նշեց Լեհաստանի ազգային հավաքականում, Հարավաֆրիկյան Հանրապետության հավաքականի դեմ խաղում։ Առաջին գոլի հեղինակ դարձել է նույն տարվա նոյեմբերի 14-ին, Մակեդոնիայի հավաքականի դեմ ընկերական խաղում, որն ավարտվեց հօգուտ Լեհաստանի (4։1)։

Ծանոթագրություններ

Արտաքին հղումներ 
 Պրոֆիլը 90minut.pl կայքում 
 Պրոֆիլը national-football-teams.com կայքում 
 Պրոֆիլը transfermarkt.de կայքում  
 Պրոֆիլը vi.nl կայքում  

Լեհ ֆուտբոլիստներ
Ֆուտբոլի հարձակվողներ
Այաքսի ֆուտբոլիստներ
1994 ծնունդներ
Փետրվարի 28 ծնունդներ
2018 թվականի ֆուտբոլի աշխարհի առաջնության մասնակիցներ
Բունդեսլիգայի ֆուտբոլիստներ
ՈՒԵՖԱ Եվրո 2016-ի ֆուտբոլիստներ
Իտալիայի լեգեոներ ֆուտբոլիստներ